laion/Wikipedia-Exotic huggingface dataset:
מאט סטוקו

מאט סטוקו (באנגלית: Matt Stokoe; נולד ב-13 בינואר 1989) הוא שחקן בריטי. סטוקו נולד בעיר דרהאם שבאנגליה. הוא ידוע בעיקרו מהופעותיו בתפקיו אלכס בסדרה "עברייני על" של ערוץ 4, ראש הפשע המאורגן לוק אייקנס בסדרה "שומר ראש", המורה ג'ררד אייר בסדרה "The Village", קפטן מרשו בעונה השלישית של הסדרה "המוסקטרים", ובתפקיד ג'יימס ריד בעונה הראשונה של הסדרה "ג'יימסטאון" של ערוץ Sky 1. ב-2020 שיחק סטוקו בתפקיד גאוויין בסדרה של נטפליקס "מכשפת". סטוקו מאורס לשחקנית סופי ראנדל אותה פגש בצילומי הסדרה "שומר ראש". מאט סטוקו, ברשת החברתית אקס (טוויטר) מאט סטוקו, במסד הנתונים הקולנועיים IMDb (באנגלית) "'The Musketeers' Series 3 Episode 1 Release Date, Set Photos; New Cast, Characters Joining in 2016". International Business Times. 5 בספטמבר 2015. נבדק ב-29 באוקטובר 2019. {{cite news}}: (עזרה) "Matt Stokoe". IMDb. נבדק ב-2020-03-17. Yaqoob, Janine (2019-05-25). "Gentleman Jack star Sophie Rundle to tie the knot with actor Matt Stokoe". mirror. נבדק ב-2020-07-24.
בשאראת

בשאראת (בערבית: بشارات) הוא שם משפחה ממקור ערבי. האם התכוונתם ל... האלה ח'ורי-בשאראת – משפטנית, יו"רית עדאלה לשעבר והמנהלת האקדמית של בית הספר למשפטים בקריה האקדמית אונו עבד-אל-כרים בשאראת – ראש המועצה המקומית ג'בע (נפת אל-קודס) עודה בשאראת – עיתונאי וסופר ערבי-ישראלי בית ואסף בשאראת – מבנה המצוי בשכונת טלביה בירושלים, ברחוב מרכוס 16, בסמוך לכיכר נתן רוטנשטרייך אישים ששמם הפרטי הוא בשאראת
מור קארואי

מור קארואי (במקור מוריץ צוקרמן, בהונגרית: Károlyi Mór, סנטש, 1 במרץ 1865 – מאי 1945) היה רופא שיניים בעל שם עולמי הונגרי-יהודי, מייסד התאוריה על שמו (אפקט קארואי). נספה בשואה. הוא דודו של פטר אדלר, אף הוא רופא שיניים, פרופסור באוניברסיטה. קארואי נולד במשפחה יהודית כבנם של קלמן צוקרמן ומריה זוננפלד. הוא שינה את שם משפחתו לקארואי בשנת 1883. את התואר ברפואה קיבל באוניברסיטת בודפשט בשנת 1889. משנת 1890 עד 1938 הוא עבד בווינה: במשך זמן קצר כעוזר הוראה במכון לרפואת שיניים באוניברסיטה ולאחר מכן כרופא פרטי. הוא חזר לעיר מולדתו סנטש בשנת 1938 לאחר האנשלוס (סיפוח אוסטריה על ידי גרמניה הנאצית) גורש למחנה ריכוז בשנת 1944 ; נפטר בימי שחרור מחנה הריכוז טרזיינשטט (טרזין) . לשמו קשורה ונקראת התיאוריה כי שמחלות חניכיים נובעות מעומס יתר על השניים. קארואי הציע ליטוש שיניים בעומס יתר והתקנת מכשיר ללבישה בלילה להקטנת העומס. לקסיקון ביוגרפי הונגרי György Huszár: The Life and Theory of Mór Károlyi (Dental Review, 1959, no ). "Születési bejegyzése a szentesi izraelita hitközség születési akv. 9/1865. folyószáma alatt". Az engedélyt tartalmazó BM rendelet száma/évszáma: 3268/1883. Forrás: Névváltoztatási kimutatások 1883. év 30. oldal 18. sor.
דין ואנג'ל

דין ואנג'ל היא תוכנית אירוח ישראלית, בהנחיית דין הפנר ואנג'ל ברנס, אשר משודרת בערוץ דיסני ישראל החל מ-28 באוגוסט 2020. בכל פרק מגיעים לתוכנית שני אורחים מוכרים שונים, כאשר הם מתחרים בחמישה באתגרים שנקבעים לאחר סיבוב בגלגל האתגרים. בכל אתגר נקבע זוכה שמקבל נקודה, כאשר האורח שמקבל הכי הרבה נקודות זוכה בתואר "המנצח של הפרק". ישנם חמישה אתגרים שונים, כאשר בכל אחד מהם יש משימות שונות. באתגר סודות ושקרים ישנם אתגרים שקשורים לחיים האישיים של האורחים. אמת או חריף - האורחים נשאלים שאלות קשות והם יכולים לבחור אם לענות או לאכול מאכל חריף, האורח שעונה על הכי הרבה שאלות זוכה בנקודה. ארבע עובדות אמתיות ואחת שהמצאנו - כל אורח מספר בתורו חמש עובדות על עצמו, כאשר אחת מהן היא שקרית, והאורח המתחרה צריך לנחש מה היא. האורח שמצליח לגלות את העובדה השקרית זוכה בנקודה. באתגר המטבח ישנם אתגרים שקשורים לאוכל. האורחים צריכים, ללא שימוש בידיים, להשאיר עוגייה ששמים עליהם על המצח, כאשר האורח שמצליח להשאיר אותה הכי הרבה זמן זוכה בנקודה. האורחים צריכים להכניס מרשמלו לפה תוך חצי דקה, לאחר מכן להדביק עליהם פתקיות ממו תוך חצי דקה ואז לזרוק גרביים לסל כביסה תוך חצי דקה. האורח שמצליח להכניס הכי הרבה גרביים לסל עם מרשמלו בפה ושדבוקים עליו פתקיות ממו זוכה בנקודה. באתגר הבמה ישנם אתגרים שקשורים למיומנויות הבמה, כמו ריקוד ושירה. סימור דניאל מציגה לאורחים סרטון שלה רוקדת ולאחר הצפייה הם צריכים לרקוד כמו בסרטון, האורח שמצליח לרקוד הכי דומה לסרטון זוכה בנקודה. האורחים צריכים לשיר תוך כדי שהם לבושים בתחפושת של סומו, כאשר האורח שעושה את זה הכי טוב זוכה בנקודה. באתגר הדו-קרב האורחים מתמודדים אחד נגד השני בקרב. האורחים צריכים לשיר שיר כאשר במהלך השירה הם עוברים במסלול מכשולים שכולל ארבע גיגיות שיש בהן בהתאמה לגו, שוקולד, סירופ מייפל ומי קרח. מי שמצליח לא להפסיק לשיר זוכה בנקודה. האורחים לובשים לוח צמדן כאשר הם צריכים לזרוק ולהדביק כדורים אחד על השני תוך דקה. האורח שמצליח לזרוק ולהדביק הכי הרבה כדורים זוכה בנקודה. באתגר משימת בונוס רק אורח אחד משתתף, כאשר הוא המשתתף שהאתגר יצא לו בסיבוב גלגל האתגרים. האורח צריך לענות על תשע שאלות תוך דקה וחצי, כאשר את השאלות הוא מוציא מתוך כדורים שנמצאים באקווריום. אם האורח מצליח הוא זוכה. צילומי התוכנית התרחשו בחודשי יולי-אוגוסט באולפני הרצליה, כאשר זאת תוכנית האירוח המקורית השנייה של ערוץ דיסני ישראל, לאחר התוכנית "הכי טוב ככה" בהנחיית הדר לוי, שגם לקחה חלק בכתיבת התוכנית. פרק הבכורה של התוכנית שודר בערוץ ב-28 באוגוסט 2020, לפני שידור הבכורה של הסרט "קסם בלתי נשלט". ב-23 באוגוסט 2021 דווח שהתוכנית חודשה לעונה שנייה, ושבמקומה של המנחה אנג'ל ברנס תנחה ריף נאמן, כאשר בעקבות מהלך זה ישונה שם התוכנית ל"דין וריף". ב-25 באוקטובר 2021 פורסם שהחליטו לבטל את הפקת העונה השנייה. דין ואנג'ל, במיזם "אישים" לתיעוד היצירה הישראלית הסטאריות של ערוץ דיסני: אנג'ל ברנס ודין הפנר בתוכנית חדשה, באתר Xnet‏, 25 באוגוסט 2020 ליד כל אתגר רשום הזוכה שבו הכרזה על הסדרה, בעמוד הפייסבוק של אולפני הרצליה שי שגב, חדש בטלוויזיה: יום שני, 28 באוגוסט 2020, באתר ג'ירפה, 27 באוגוסט 2020 משה אבוטבול, פרסום ראשון: ריף נאמן תחליף את אנג'ל ברנס, באתר פרוגי, 23 באוגוסט 2021 פוסט של פרוגי, בעמוד האינסטגרם של פרוגי, 25 באוקטובר 2021
שון גוטר

לאונרד שון גוטר (באנגלית: Leonard Shaun Goater; נולד ב-25 בפברואר 1970) הוא כדורגלן עבר ברמודי, ששיחק בעמדת החלוץ. גוטר נולד בהמילטון, בירת ברמודה. גוטר התחיל את הקריירה שלו בקבוצות כדורגל מקומיות ובגיל 17, הצטרף לקבוצת הכדורגל של תיכון קולומביה, ניו ג'רזי וכעבור זמן קצר הצטרף לאקדמיה לכדורגל של מנצ'סטר יונייטד. בשנת 1989, גוטר חתם ברות'רהאם יונייטד. בשנת 1993 הושאל לנוטס קאונטי בה רשם רק הופעה אחת ולאחר מכן חזר לרות'רהאם עקב בעיות באישורי עבודה. במדי רות'רהאם, רשם 86 שערים ב-262 הופעות בכל המסגרות, ואף זכה עמה בפרס הפוטבול ליג בשנת 1996. בעונת 1995/1996, גוטר קיבל הצעות מאוססונה ומסווון סמסונג בלווינגס, אך לבסוף החליט להישאר באנגליה. בקיץ 1996, גוטר חתם בבריסטול סיטי תמורת 175 אלף פאונד. את הופעת הבכורה של גוטר בבריסטול סיטי ערך נגד גילינגהאם בו גם כבש את שער הבכורה שלו בקבוצה, אך בריסטול סיטי הפסידה 3–2. בעונת 1997/1998, גוטר נבחר לקבוצת העונה בליגה השנייה באנגליה. ב-26 במרץ 1998, גוטר חתם במנצ'סטר סיטי, תמורת 400 אלף פאונד. עד לסיום העונה, גוטר הבקיע שלושה שערים, אך לא הצליח לסייע לקבוצה להישאר בליגה ולראשונה בתולדותיה ירדה לליגה השלישית. בעונה שלאחר מכן, גוטר כבש 21 שערים בליגה (מלך השערים של הקבוצה) והיה ממצטייני הקבוצה ובסיום העונה סיטי חזרה לליגה השנייה. גם בעונת 1999/2000, גוטר המשיך לבלוט במדי הסיטי, בעונה זו כבש 29 שערים ורשם עליית ליגה שנייה ברציפות עם הסיטי לפרמייר ליג. בעונת 2001/2002, גוטר הפך לכדורגלן הראשון מזה 30 שנה שכובש יותר מ-30 שערים בעונה במדי הסיטי ובנוסף להיותו מלך שערי הקבוצה בפעם הרביעית ברציפות, הפעם גם היה מלך שערי הליגה השנייה באנגליה. בפברואר 2003, גוטר כבש 9 שניות לאחר שעלה כמחליף במשחק הליגה נגד מנצ'סטר יונייטד, ובכך קבע שיא חדש בפרמייר ליג. במשחקו האחרון בקבוצה, ענד את סרט הקפטן. במדי הסיטי, גוטר כבש 103 שערים ב-212 הופעות. ב-1 באוגוסט 2003, גוטר חתם ברדינג. שנה לאחר שחתם ברדינג, עזב המאמן אלן פארדיו, לטובת ווסטהאם יונייטד ותחת מחליפו סטיב קופל גוטר לא זכה להזדמנויות רבות. במהלך העונה הושאל לקובנטרי סיטי, ובסיום העונה שוחרר מהקבוצה. ב-3 באוגוסט 2005, גוטר חתם בסאות'נד יונייטד. ב-6 במאי 2006, רשם את משחקו האחרון ככדורגלן מקצועי לקראת משחק הליגה נגד בריסטול סיטי, קבוצתו לשעבר. בנוסף, למשחק זה הגיעו כ-400 אוהדי סיטי. מגיל 17, גוטר הוא חלק מסגל נבחרת ברמודה. את הופעת הבכורה שלו בנבחרת ערך נגד קנדה. גוטר, הוא מלך שערי הנבחרת בכל הזמנים עם 32 שערים ב-36 הופעות. גוטר נשוי לאניטה, אותה הכיר עוד בילדותו ולזוג שתי בנות. בשנת 2003 קיבל חברות במסדר האימפריה הבריטית, כאות הוקרה לתרומתו עבור הספורט בברמודה. בספטמבר 2006, פרסם את האוטוביוגרפיה שלו, "האכילו את העז: סיפורו של שון גוטר". רות'רהאם יונייטד פרס הפוטבול ליג: 1995/1996 מנצ'סטר סיטי פלייאוף העלייה - הליגה האנגלית השנייה בכדורגל: 1998/1999 הליגה הראשונה של הפוטבול ליג: 2001/2002 סאות'אנד יונייטד הפוטבול ליג הראשונה: 2005/2006 אישיים מלך השערים בליגה הראשונה של הפוטבול ליג: 2001/2002 נבחרת העונה בליגות המקצועיות באנגליה: 1997/1998, 2001/2002 מדיה וקבצים בנושא שון גוטר בוויקישיתוף שון גוטר, ברשת החברתית פייסבוק שון גוטר, ברשת החברתית אקס (טוויטר) שון גוטר, באתר Transfermarkt שון גוטר, באתר BDFutbol שון גוטר, באתר WorldFootball.net שון גוטר, באתר National Football Teams שון גוטר, באתר FootballDatabase.eu פרופיל המאמן, באתר Transfermarkt
קרביים

באנטומיה של יונקים הקרביים הם האיברים הפנימיים בגוף, במיוחד האיברים המצויים בחלל הבטן. המושג יכול לשמש במובן יותר כללי ולתאר את: מערכת הדם: לב מערכת הנשימה: סמפונות, ריאה, קנה הנשימה המערכת האנדוקרינית: בלוטת יותרת הכליה מערכת ההפרשה: כליה, שופכן, שלפוחית השתן מערכת העיכול: תוספתן, ושט, כיס המרה, כבד, לבלב, טחול, קיבה המעי הגס: תוספתן, מעי אטום, מעי, פי הטבעת המעי הדק: תריסריון, מעי ריק, המעי העקום מערכת הרבייה: צוואר הרחם, דגדגן, יותרת האשך, שחלות, פין, אשך, רחם, נרתיק בעבר הקרביים נבחנו על ידי כוהני-דת רומים כמו ההארוספקסים (haruspices) או האוגורים (augurs) כדי לחזות את העתיד על פי צורתם, ממדיהם או גורמים אחרים. מדיה וקבצים בנושא קרביים בוויקישיתוף
סייגה ורדה

אתרי אמנות הסלע הפרהיסטוריים בסייגה ורדה (בספרדית: Sitios de arte rupestre prehistórico de Siega Verde) הם סדרת אתרים בהם יש פטרוגליפים פרהיסטוריים באזור סייגה ורדה (Siega Verde, מילולית "קציר ירוק") במחוז סלמנקה (ספ') בקהילה האוטונומית קסטיליה ולאון במערב ספרד על הגבול עם פורטוגל. אתרים אלו נוספו על ידי ארגון אונסק"ו בשנת 2010 לאתר המורשת העולמית הסמוך (כ-80 קילומטרים צפונית-מערבית) בעמק קואה בפורטוגל בשם "אתרי אמנות הסלע הפרהיסטוריים בעמק קואה ובסייגה ורדה" (באנגלית: Prehistoric Rock Art Sites in the Côa Valley and Siega Verde). הפטרוגליפים היו ידועים לאוכלוסייה המקומית במשך זמן רב, אבל למדע התגלה אתר זה רק ב-17 באוקטובר 1988. המגלה היה הארכאולוג מנואל סנטונחה (Manuel Santonja), מנהל מוזיאון סלמנקה באותה עת, שהגיע לפטרוגליפים של עמק הנהר אגדה (ספ'), בעזרת רועה צאן מהסביבה הסמוכה. סנטונחה והארכאולוגית רוסריו פרס (Rosario Pérez) מאוניברסיטת סלמנקה ערכו סקר ותיעדו את הפטרוגליפים. האתר משתרע לאורך הנהר אגדה (Río Águeda), וכדי לגשת אליו יש להגיע לגשר לה אוניון (Puente de La Unión), מעל הנהר המוזכר, על הכביש שבין קסטייחו דה מרטין וייחו (Castillejo de Martín Viejo), וייאר דה ארגניאן (Villar de Argañán), מרטייאן (Martillán) ווייאר דה לה יגואה (Villar de la Yegua). במקום נבנה מרכז מידע ארכאולוגי המציע למבקרים במובלעת מידע רחב על החיים באזור של אוכלוסיות ציידים-לקטים ודייגים משלהי הפליסטוקן. הפטרוגליפים מוגנים בגדר שמבטיחה את שימורם. בסך הכול התגלו מעל ל-500 פטרוגליפים ב-94 אתרים לאורך קטע של כשלושה קילומטר לאורך הנהר, אך רק מעטים מהם מתקרבים לציורי המערות של מערת אלטאמירה או מערת לאסקו מבחינת הדיוק והביטוי שלהם. הדמויות שתועדו מייצגות בעלי חיים שונים ונוצרו על ידי גירוד, חריתה באבנים קשות יותר מהסלע ושפשוף, אם כי רק קווי המתאר של בעלי החיים מוצגים - משטחי הגוף עצמם נותרים לא מעובדים, שלא כנהוג בציורי מערות. הייצוגים הנפוצים ביותר הם של סוסים, שור הבר, איילים ועזים, בנוסף לאחרים השכיחים פחות, כמו אייל הצפון, קרנף צמרירי או ביזון אירופי. מינים שנכחדו כיום בקווי רוחב אלה, המציינים את האופי הפלאוליתי של תחריטים הללו. הפטרוגליפים מתוארכים החל מהתרבות הגרוויטית/התרבות הסולוטרנית (מלפני 20,000 שנים) ועד התרבות המגדלנית/התרבות האזילית (מלפני 17,000 עד לפני 9,000 שנים). ALCOLEA, J. J. y BALBÍN, R. de. (2006) Arte Paleolítico al aire libre. El yacimiento rupestre de Siega Verde, Salamanca. Arqueología en Castilla y León. Memorias 16. Junta de Castilla y León. VÁZQUEZ MARCOS, C. y ANGULO CUESTA, J. (2019) "Conoce Siega Verde. Arte Paleolítico al aire libre". Centro de Estudios Mirobrigense y Ayuntamiento de Ciudad Rodrigo.Trabajos de investigación 12. מדיה וקבצים בנושא סייגה ורדה בוויקישיתוף אתר האינטרנט הרשמי של סייגה ורדה UNESCO Junta de Castilla y León: Siega Verde Página web de Villar de Argañán Siega Verde. Celtiberia.net Google street view
הר גרדנר (אדמת מק. רוברטסון)

הר גרדנר (באנגלית: Mount Gardner) הוא הר במרכס רכס פורטוס, בהרי הנסיך צ'ארלס, באדמת מק. רוברטסון, במזרח אנטארקטיקה, שבאנטארקטיקה. גובהו של ההר 1,981 מטרים מעל פני הים. להר שתי פסגות, בקצהו המזרחי. המחצית המערבית של המדרון הצפוני של ההר מכוסה שלג. ההר מתנשא מעל המישור המקיף אותו (המישור נרחב ביותר, ועל כן ההר בולט למרחקים). ההר ממוקם 49 קילומטרים מזרחית - דרום-מזרחית מהר ביצ'רוויז. ההר התגלה על ידי הצוות הדרומי של משלחת החקר האנטארקטית הלאומית של אוסטרליה, בפיקודו של ויליאם ג'י. בושר (William G. Bewsher), אשר הגיעה אל ההר בדצמבר 1956. ההר נקרא על שמו של ל. ג. גרדנר (L.G. Gardner), מכונאי דיזל בתחנת מוסון בשנת 1956. הר גרדנר באתר הגאזט האנטארקטי של ממשלת אוסטרליה הר גרדנר באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
ארטיסט 100

ארטיסט 100 (באנגלית: Artist 100) הוא מצעד שמפורסם מדי שבוע על ידי מגזין בילבורד בארצות הברית. המצעד משלב הופעות במצעד הבילבורד הוט 100, במצעד האלבומים של הבילבורד 200 ומצעד סושיאל 50, הממוקד במכירות אינטרנטיות. המצעד פורסם לראשונה במהדורה שפורסמה ב-19 ביולי 2014, כשטריי סונגז במקום הראשון. נכון לשנת 2021, האמן היחיד בהיסטוריה שהצליח לשהות למעלה מ-65 שבועות בפסגת המצעד היא הזמרת-יוצרת האמריקאית טיילור סוויפט. אתר האינטרנט הרשמי של ארטיסט 100 Taylor Swift Becomes First Artist to Spend 45 Weeks at No. 1 on Artist 100 Chart, Billboard (באנגלית) Pietroluongo, Silvio (10 ביולי 2014). "Billboard Artist 100 Chart Launches; Trey Songz Leads First List". Billboard. נבדק ב-28 באוגוסט 2020. {{cite web}}: (עזרה) Xander Zellner, Taylor Swift Returns to No. 1 on Artist 100, Thanks to Exclusive Record Store Day Release, Billboard, ‏2023-05-02 (באנגלית אמריקאית) Xander Zellner, The Weeknd Tops Billboard Artist 100 Chart, King Von & Dolly Parton Return, בילבורד, ‏16 במרץ 2022 (באנגלית) Adele Rules Billboard Artist 100 Chart for 20th Week, Meat Loaf Reaches Top 5, בילבורד, ‏1 בפברואר 2022 (באנגלית)
קול ראשון

קול ראשון הוא רומן מאת אברם קנטור שיצא לאור בסדרת הספריה החדשה בשנת 2004. קובי, או בשמו הרשמי יעקב, הוא אחיו הגדול של הילד (גיבור הסיפור, המספר אותו בגוף ראשון), ומבוגר ממנו במספר שנים. קובי מוצג בסיפור כטיפוס חסר נימוסים. סביבת חייו של קובי היא ביתו. בחדרו הוא מדבר בטלפון, על פי עדויות הילד, בנושאים שונים, גולש באינטרנט לאתרי חב"ד, המשיח, שופר און ליין, סדנת אור ועוד. קובי חסר סבלנות אל אחיו. ביחס להורים, קובי תכופות רב איתם. היחסים ביניהם מתוחים ולא תמיד נעימים. הילד גילה לאחר שקובי נעלם מהבית והשאיר אחריו פתק קצר, כיצד להיכנס לאתרים שהוא גולש בהם, וגילה שאחיו נכנס לאתרי חב"ד ומתעניין במסורת היהודית. זו הייתה תחילת הדרך שבה קובי שינה את התנהגותו לגמרי. אברם קנטור בלקסיקון הספרות העברית החדשה קול ראשון, באתר OCLC (באנגלית) ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
כמו בריו

כמו בריו הוא סינגל של הזמרת הישראלית אגם בוחבוט, אשר יצא לאור ב-10 בנובמבר 2015. את השיר, שיצא לאור לאחר זכייתה של בוחבוט בעונה השנייה של התוכנית בית ספר למוסיקה, כתב והלחין אבי אוחיון, והפיק מוזיקלית תמיר צור. הקליפ צולם בתיכון דרכא רמון ע"ש אילן ואסף רמון השוכן בגדרה. אוחיון סיפר על הרקע והתהליך של יצירת השיר במסגרת הפרויקט "מאחורי המסכה" של רדיו דרום: אבא שלה דיבר איתי ואמר שאגם נודעת כזמרת מרגשת אחרי 'בית ספר למוסיקה' עם הכניסיני תחת כנפך. היא נתפסה כזמרת נשמה מאוד גדולה ואמרנו שהיא ילדה, צריך לעשות לה משהו כיף עם חיוך לגיל שלה. בעברי הייתי מורה לריקודים לטיניים ופה הוצאתי את העבר שלי. כמו בריו זה כמו ריקוד שורות שהייתי רוקד בשנות התשעים המאוחרות. בגלל זה התעקשתי שירקדו בקליפ, שזה יקבל את ה-feel. יש שירים שזה או הכל או כלום, כששומעים אותו בפעם הראשונה מרימים גבה אבל הוא הגיע הכי רחוק ששיר יכול להגיע. — אבי אוחיון השיר זכה להצלחה רבה והיה לשיר הפריצה של בוחבוט, לאחר זכייתה בתוכנית בית ספר למוסיקה. הוא הגיע למקום התשיעי במצעד ההשמעות ברדיו השבועי של מדיה פורסט, וכן למקום ה-18 במצעד הפזמונים השנתי של תחנת הרדיו גלגלצ. נכון לאוגוסט 2022, צבר הקליפ לשיר באתר יוטיוב כ-42 מיליון צפיות. לדף השיר באתר הספרייה הלאומית אגם בוחבוט בקליפ חדש - "בוא לריו", באתר ‏מאקו‏, 11 בנובמבר 2015 מה מסתתר מאחורי השירים?, באתר ‏מאקו‏, 14 במרץ 2017 המצעד השבועי, שבוע 51, 2015, באתר מדיה פורסט ישראל תשע"ו (גלגלצ), באתר "פזמונט" אגם בוחבוט - כמו בריו, סרטון באתר יוטיוב (אורך: 0:06)
אום א-נעסאן

אום א-נעסאן (בערבית: ام النعسان) הוא האי החמישי בגודלו בבחריין. הוא נמצא במפרץ בחריין במרחק של כ-17.5 ק"מ מערבית לבירת בחריין, מנאמה, השוכנת באי הגדול של בחריין. אורכו של האי הוא כ-6 ק"מ, רוחבו כ-4 ק"מ, ושטחו הכולל כ-22 קמ"ר. את קצהו הצפוני של האי, לאורך כ-1.5 ק"מ, חוצה כביש ראשי, שהוא חלק מגשר המלך פהד, מערכת של גשרים וסוללות המקשרת בין ערב הסעודית לבין בחריין. האי עצמו הוא שטח פרטי השייך למלך בחריין, חמד בן עיסא אאל ח'ליפה, שהקים עליו ארמון לחופו הצפוני. האי מדברי ברובו, אם כי ישנם מטעי דקלים במערבו של האי. אל האי ניתן להגיע מהאי הגדול של בחריין דרך כביש גשר המלך פהד. כמו כן, הוא מחובר לאי ג'ידה בכביש, דרך סוללת ג'ידה. גשר המלך פהד, באתר Petit Futé אום א-נעסאן, באתר Encyclopedia.com על חופי בחריין ערך זה הוא קצרמר בנושא בחריין ובנושא איים. אתם מוזמנים לתרום לוויקיפדיה ולהרחיב אותו.
יחסי אנגולה – הממלכה המאוחדת

יחסי אנגולה–הממלכה המאוחדת הם היחסים הדיפלומטיים שבין רפובליקת אנגולה לבין הממלכה המאוחדת. בריטניה הייתה אחת המדינות הראשונות שהכירו בעצמאותה של אנגולה בשנת 1974 ותמכה מאז בהתפתחותה. מבחינה היסטורית, ביחסים הדו צדדיים בין בריטניה לאנגולה התבססו בעיקר על נפט וגז. הרבה נבע מהמעורבות של BP, שהשקיעה יותר מ-25 מיליארד דולר בנכסיה האנגוליים ומתכננת להשקיע לפחות 20 מיליארד דולר נוספים בחיפושים ופיתוח עד לשנת 2025. בשנת 2012, הייצוא העיקרי מבריטניה לאנגולה היה: מכונות וציוד תעשייתי כללי, ברזל ופלדה, מכונות תעשייתיות מיוחדות, מכשירים מדעיים ובקרתיים מקצועיים, וייצרו מוצרי מתכת שהסתכמו בכ-438 מיליון ליש"ט. בריטניה היא המשקיעה השנייה בגודלה באנגולה אחרי סין, ומשקיעה יותר מ-3 מיליארד דולר בשנה. ה-HLPP היא יוזמה בין-ממשלתית בבריטניה, שהושקה בסוף שנת 2013. בהובלת משרד החוץ, היא תומכת בזרוע המסחרית UKTI שלה ובמחלקה לפיתוח בינלאומי (DFID). המטרה לפתח שווקים חדשים באפריקה כבר הוכיחה הצלחה באנגולה. על ידי חיזוק שיתוף הפעולה הכלכלי, ניצול יתרונות ושיתוף סדרי עדיפויות במגזרים ספציפיים. הדגש היה על קידום השקעות ומומחיות איכותיים בנפט וגז, חקלאות, שירותים פיננסיים וחינוך. תחום מרכזי נוסף הוא המרכז לאתיקה עסקית, התומך במאמצי אנגולה להגביר את השקיפות. אנגולה מחזיקה בבריטניה שגרירות בלונדון. בריטניה מחזיקה באנגולה שגרירות בלואנדה. מדיה וקבצים בנושא יחסי אנגולה – הממלכה המאוחדת בוויקישיתוף שגרירות בריטניה באנגולה Angola: UK second only to China for foreign business activity באתר furtherafrica‏, 22 בפברואר 2016 אתר על יחסי מדינות
יחסי טאיוואן–צ'ילה

יחסי צ'ילה–טאיוואן הם היחסים ההיסטוריים והנוכחיים בין רפובליקת צ'ילה לרפובליקה הסינית. כמו רוב המדינות בעולם, צ'ילה מקפידה על מדיניות סין האחת, ולכן היא אינה מכירה בטייוואן כמדינה אלא מכירה רק ברפובליקה העממית של סין כישות היחידה. עם זאת, זה לא מונע משתי המדינות לעבוד בצמוד, מכיוון ששתי המדינות הן דמוקרטיות, בעלות ביצועים כלכליים חזקים ובעלות ברית של ארצות הברית. שתי המדינות קוראות להרחיב את שיתוף הפעולה שלהם יחד. צ'ילה מחזיקה בטאיוואן נציגות תרבות בטאיפיי ואילו טייוואן מחזיקה בצ'ילה נציגות תרבות בסנטיאגו דה צ'ילה. הילידים בצ'ילה עשויים למצוא חלקים משותפים תרבותיים עם האבוריג'ינים הטייוואנים על מורשתם האוסטרונזית. בשנת 1915 כוננה צ'ילה את היחסים עם הרפובליקה הסינית. לאחר מלחמת האזרחים בסין שמרה צ'ילה על היחסים עם ה-ROC כנציגה הלגיטימית של הרפובליקה הסינית עד נובמבר 1970, אז הכירה ממשלת סלבדור אלנדה בסין הקומוניסטית. במרץ 1975, במהלך הדיקטטורה הצבאית של הגנרל אוגוסטו פינושה, צ'ילה וטאיוואן כוננו מחדש את היחסים באופן לא רשמי, בסנטיאגו דה צ'ילה הוקמה קונסוליה של טאיוואן בצ'ילה, בעוד טייפה הקימה את משרד הנציגות והתרבות של צ'ילה בטאיוואן. באותה תקופה הגיעו אלפי טאיוואנים לצ'ילה כמהגרים לעבודה. צ'ילה וטאיוואן הרחיבו את יחסי הסחר, אמנם לא באופן דרמטי, אך הם חזקים מאוד ופורחים. מדיה וקבצים בנושא יחסי טאיוואן–צ'ילה בוויקישיתוף "Taiwán celebra su día". 10 באוקטובר 2007. {{cite web}}: (עזרה) "From Taiwan to Chile: A Source of the Indigenous of the Americas". נבדק ב-4 ביוני 2013. {{cite web}}: (עזרה) http://repositorio.uchile.cl/bitstream/handle/2250/113332/de-gomez_s.pdf;sequence=1 Hernán Gutiérrez B, Presente y futuro de las relaciones entre Taiwán y Chile, Estudios Internacionales 28, 1995-01-01, עמ' 308–322 doi: 10.5354/0719-3769.1995.15316
ביר7

ביר7 (BEER7) היא להקת סקא פאנק ישראלית שהוקמה בשנת 2000 בבאר שבע (ומכאן שמה). בתחילת דרכה התאפיינה הלהקה בפרובוקציות רבות, ובהמשך הן רוככו. בשנת 2003 יצא האלבום הראשון של הלהקה, "סקאנדל". התקליט יצא בלייבל העצמאי של רם אוריון, "רא רקורדס". סקאנדל נמכר ב-15 שקלים בהופעות (על עטיפת האלבום מצוין המשפט "15 ש"ח? זה יותר זול מבירה!" כקריצה למחיר זה) ובחנויות רוק, ועותקיו אזלו במהרה. מתוכו בלטו השירים "הרדיו לא חבר", ו"באר שבע". בשנת 2004 יצא ללהקה קליפ לשיר "הרדיו לא חבר", המופיע באלבום. הקליפ הגיע, על אף היותו פרובוקטיבי, למקום הראשון במצעד של ערוץ 24 (אחרי רוני דואני) - דבר שהפתיע רבים מכיוון שהייתה זו להקה בתחילת דרכה. באותה שנה פרש רז להב מהלהקה והוחלף על ידי מיכאל לופו, וכן הצטלמה הלהקה לסרט התיעודי "חצוצרות יריחו" בבימויה של ליז נורד, העוסק בסצנת הפאנק הישראלית. בשנת 2005 יצא ללהקה מיני-אלבום (E.P) באינטרנט בשם "יא היפי E.P", שמתוכו בלט בעיקר השיר "אמא שלי רצחה את הפאנק", שנכתב על אמה של ארד שלא אהבה מוזיקה. בשנת 2006 עזב בסיסט הלהקה מיכאל לופו את הארץ לרומניה. במקומו חזר הבסיסט המקורי רז להב, ובהמשך הזמן התחלף לאלון זיו והצטרף הסקסופוניסט עודד בן יצחק. בשנת 2007 הלהקה חזרה להופיע בתדירות גבוהה, והתחילה לעבוד על אלבומה השני, "בלי רווח", שיכלול הפעם קרוב ל-15 שירים, שהלהקה ניגנה בהופעות בארבע השנים האחרונות, ביניהם "אמא שלי רצחה את הפאנק" בגרסה חדשה, "חזיר בתשובה", "אנטנה", "7 בירות", "רוחות רפאים" ו"פרגיות בשקל", העוסק בניצול מיני של ילדים. האלבום יצא ב-27 ביוני 2010 בהוצאה עצמית והיה יותר "סקאי" מהאלבום "סקאנדל", שהיה פרובוקטיבי ומדי פעם עסק בבאר שבע, שם הוקמה הלהקה. את האלבום הפיק מתופף הלהקה, גיא דרורי, יחד עם עמרי תמיר. את עטיפת האלבום (אוגר השותה בירה בבר) והציורים בחוברת המילים עיצב אורי פינק. בשנת 2022 השתתפו בסרט התיעודי "עצבני ומהיר: הסיפור של פאסט מיוזיק והפטיפון" של עמית איצקר. על השירים של ביר7 ניכרת השפעה של להקות פאנק-רוק וסקא רבות מהעולם. מתוך "סקאנדל" השירים "הבתולה מסדום" ו"הרדיו לא חבר" שהלחן שלהם זהה, הם מחווה ללהקת הפאנק-רוק האמריקנית Operation Ivy. השיר "סקא זה רע" הוא עיבוד עברי לשיר של Propagandhi. השיר "שמייח" הוא שירה של להקת פינגפונג, בה חבר רועי ארד אחיה הגדול של סולנית הלהקה, והלהקה ביצעה לו גרסת כיסוי מהירה. בתוך "יא היפי E.P" מופיע השיר "אמא שלי רצחה את הפאנק", שבו קריצה ללהקת הסטריט-פאנק הישראלית "כאוס רבאק" (שגם אלבומה היחיד הופץ בהתחלה באינטרנט, ב-1999, שנה לפני שביר7 הוקמה). דפנה ארד (שירה) דודו רוזן (גיטרה, שירה) גיא דרורי (תופים) עודד בן יצחק (סקסופון) אלון זיו (גיטרה בס) רז להב (גיטרה בס) מיכאל לופו (גיטרה בס) אתר האינטרנט הרשמי של ביר7 ביר7, באתר MOOMA (בארכיון האינטרנט) "בלי רווח" no space להאזנה חופשית האלבום השני של ביר7, "בלי רווח" באתר Bandcamp נויה כוכבי, עכבר העיר אונליין, גילוי מרעיש: להקת "7 BEER", באתר הארץ, 28 ביוני 2010 תמר סוקניק, לא עוצרים נשימה לקראת ישיבת הפלייליסט, באתר הארץ, 19 במרץ 2007 חצוצרות יריחו - אתר הסרט "חצוצרות יריחו" על סצנת הפאנק הישראלית, בו מופיעים גם חברי הלהקה נויה כוכבי, בדואים ורוסיות בבאר שבע, באתר הארץ, 12 במרץ 2007 ביקורת של מיכאל רורברגר על ההופעה בבארבי חברי הלהקה - כתבה ממוסף 7 לילות, 21.4.2006 ירין כץ, ביר7 ב'מתחת לכל ביקורת', nrg, 2.8.2010 שרהלה בן אשר, ‏כל אחד נשאר עם השריטה שלו, "כביש ארבעים", גיליון 107, יולי 2010